Un student de 22 de ani a recunoscut că și-a incendiat vecina. Femeia a murit la spital.
Un student în vârstă de 22 a fost reținut după ce a fost acuzat că a incendiat o vecină. Femeia a murit la spital, având arsuri pe 90% din corp. Surse oficiale au declarat, pentru MEDIAFAX, că în timpul audierilor, studentul în vârstă de 22 de ani a confirmat că el și-a incendiat vecina și a fost reținut.
Un student în vârstă de 22 de ani, din Timișoara, a fost reținut, miercuri, acuzat că a incendiat o vecină cu care mai avusese conflicte.Femeia, care a fost operată de mai multe ori în timpul nopții de marți spre miercuri, a murit la spital, aceasta suferind arsuri pe mai mult de 90% din corp.Femeia în vârstă de 48 de ani a fost incendiată marți după-amiaza și a ieșit din scara blocului țipând că un vecin i-a dat foc.Ea a fost preluată de un echipaj SMURD și dusă la spital, unde a fost operată de mai multe ori în timpul nopții de marți spre miercuri.Polițiștii au început cercetările imediat și l-au dus la audieri pe tânărul de 22 de ani, cu care femeia mai avusese conflicte și despre care ea a spus că i-a dat foc.Surse oficiale au declarat, pentru MEDIAFAX, că în timpul audierilor, studentul în vârstă de 22 de ani a confirmat că el și-a incendiat vecina și a fost reținut.La ora transmiterii știrii, tânărul este audiat de procurori.Nu este prima dată când tânărul este reținut. În iulie 2020, studentul a fost reținut pentru lovire sau alte violențe, ulterior, în august 2020, fiind trimis în judecată. În prezent, dosarul este pe rolul instanței, iar victima este tot femeia care acum a murit. Femeia nu a solicitat ordin de protecție.Tânărul este student la Universitatea de Vest din Timișoara și urmează să fie expertizat psihiatric.